text: Gorm den Gamle får kamp til stregen 
  06 april 2017 kl. 12.32
  En kulstof-14 undersøgelse fra en gammel voldgrav kan betyde, at danmarkshistorien skal have tilføjet et nyt kapitel.
  Tilbage i december 2016 blev der fundet trækul i en gammel voldgrav i Erritsø ved Fredericia. Her tog man det, der hedder en kulstof-14 undersøgelse, der skulle fastslå alderen på det befæstede anlæg ved udgravningerne. Nu er resultatet klar.
  Undersøgelsen kan datere borgen tilbage til år 750 til 800. Dermed er borgen ældre end Jelling, der var hjem for Danmarks første kendte konge – Gorm den Gamle.
  Jelling er dateret til år 900, men med den nye opdagelse, så kan der måske tilføjes et nyt kapitel til det danske monarkis historie. Borgen ved Erritsø er nemlig meget omfangsrig og har tilhørt en meget indflydelsesrig person.
  Herunder kan du høre Mads Ravn, forskningschef ved Vejlemuseerne, fortæller om udgravningen og få et billede af de historiske rammer.
  
  